《次和杨中斋读阆风菊谱因觅本植斋前韵》
宋代·舒岳祥

为爱寒花晚节香，故栽松迳与茅堂。
寿思园绮眠商岭，清想夷茅遁首阳。
俗眼只贫金带紫，丹心惟喜御袍黄。
先生远觅陶潜种，急作山书寄孟光。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。